કુંભ રાશિના જાતકોના મનમાં દરેક સમયે કંઈક નવું અને અલગ કરવાની ઈચ્છા હોય છે. એક સમયે તેમના મગજમાં એક સાથે અનેક વસ્તુઓ ચાલે છે. આવા લોકો ગહન વિચારક હોય છે અને નિયમાનુસાર જીવવું તેમને પસંદ નથી. પરિવર્તનથી જ તેમને સૌથી વધુ ફાયદો થાય છે. જો તેઓ પરિવર્તન લાવીને આગળ ન વધે તો ગતિહીન થઈ શકે છે. અને તેમની ક્રિયેટિવીટી પણ ખરાબ થઈ શકે છે. તેઓ રૂટિન તોડીને દરેક સમયે કંઈક નવું કરવું ઈચ્છતા હોય છે.